# ACTA DE SESSIÓ EXTRAORDINÀRIA DEL PLE DE L’AJUNTAMENT DE L’ALBAGÉS

Identificació de la sessió

NÚM SESSIÓ : **10/2011**

**SESSIÓ EXTRAORDINÀRIA**

Data: 4 d’agost de 2011

Hora: 20:30 hores

LLoc: Sala de Plens de l'Ajuntament de L’Albagés

**Assistents:**

Albert Donés Antequera, Alcalde

Joan Juvero Iglesias, regidor

Arnau Preixens Rufé, regidor

Maria Teresa Melero Gasol, regidora

Alba Roigé Triquell, regidora

Josep Ramon Cuadrat Rey, regidor

Samuel Aris Oriol, regidor

Actua com a Secretària: Alba Martí Vallès

A l’Albagés, a quatre d’agost de dos mil onze. Reunit el Ple de l’Ajuntament, prèvia convocatòria, i sota la presidència del Sr. Albert Donés Antequera, un comprovada l’assistència del nombre suficient de membres per a la vàlida realització de la sessió, es passa a resoldre el següent:

**ORDRE DEL DIA**

**1.- Adjudicar, si s’escau, l’obra titulada “Instal·lació d’un ascensor a l’Ajuntament”.**

**2.- Aprovar, si s’escau el projecte de l’obra titulada “Condicionament del calvari, replà de les coves i camí del cementiri”.**

**3.- Aprovar, si s’escau, les següents certificacions d’obra:**

**- Certificació núm. 2 de l’obra titulada “Arranjament del clavegueram municipal, ramals 9, 14 i 15”.**

**- Certificació núm. 2 de l’obra titulada “Arranjament del clavegueram municipal, ramals 12, 13 i 16”.**

**DESENVOLUPAMENT DE LA SESSIÓ**

**1.- Adjudicar, si s’escau, l’obra titulada “Instal·lació d’un ascensor a l’Ajuntament”.**

Atès que l’Ajuntament de L’Albagés ha resultat beneficiària dins del Pla Únic d’Obres i Serveis de Catalunya, anualitat 2011, d’una subvenció destinada a l’execució de l’obra denominada “Instal·lació d’un ascensor a l’Ajuntament”,

Vist l’expedient de contractació per l’adjudicació del contracte d’obra denominada “Instal·lació d’un ascensor a l’Ajuntament”,

Atès que el procediment s’ha desenvolupat conforme a allò disposat als articles 93, 94 i 153 a 162 de la Llei 30/2007, de 30 d’octubre, de contractes del sector públic i 273 a 281 del Decret Legislatiu 2/2003, de 28 de abril, Text refós de la Llei municipal i de règim local de Catalunya.

Vist la consulta efectuada a tres empreses capacitades per dur a terme l’objecte del contracte,

Vist les propostes presentades per les tres empreses licitadores (B.BIOSCA, EXCAVACIONS HILARI GUIU, SL i CONSTRUCCIONS LLIMÓS, SL),

Vist que l’oferta corresponent a l’empresa CONSTRUCCIONS LLIMÓS, SL, que proposa un preu de 67.997,85 euros (IVA inclòs) és la més adequada a l’ interès públic, i la econòmicament més avantatjosa,

D’acord amb l’article 277.3 del Decret Legislatiu 2/2003, de 28 d’abril, Text refós de la Llei municipal i de règim local de Catalunya, i amb l’article 137 de la Llei 30/2007, de 30 d’octubre, de contractes del sector públic, l'adjudicació del contracte s'ha de publicar en els termes i els supòsits que preveu la legislació de contractes de les administracions públiques. Així mateix, s'haurà de notificar a tots els participants en la licitació, sigui quin sigui el procediment seguit i la forma d'adjudicació emprada.

De conformitat amb les atribucions que han estat conferides al Ple conforme a allò disposat a la Disposició Addicional Segona de la Llei 30/2007, de 30 d’octubre, de contractes del sector públic, i a l’article 274.1b) del Decret Legislatiu 2/2003, de 28 de abril, Text refós de la Llei municipal i de règim local de Catalunya, per l’adjudicació del contracte,

Per tot el Ple,

**ACORDA:**

**PRIMER.-** Adjudicar el contracte per a l’execució de l’obra“Instal·lació d’un ascensor a l’Ajuntament” a favor de l’empresa CONSTRUCCIONS LLIMÓS, SL per un import de 67.997,85 euros (IVA inclòs), subjecte al Plec de Clàusules Administratives Particulars, al Plec de Prescripcions Tècniques i a leds millores acordades amb el licitador.

**SEGON.-** Notificar aquest acord a l’adjudicatari per a que en el termini de 10 dies hàbils següents comptats des de l’endemà de la notificació d’aquest acord, acrediti haver constituït la garantia definitiva, i requerir-lo per a que en el dia i hora que se li indiqui formalitzi el contracte administratiu corresponent.

Així mateix, facultar a l’alcalde per a que porti a terme tots i cadascun dels tràmits que resultin pertinents per a dotar de plena efectivitat l’acord precedent

**TERCER.-** Notificar aquest acord a la resta de licitadors.

**QUART.-** Publicar el present acord de conformitat de conformitat amb l’establert a la llei 30/2007, de 30 d’octubre, de Contractes del Sector Públic.

**CINQUÈ.-** Imputar la despesa resultant de l’esmentada contractació al vigent pressupost corresponent a l’exercici 2011.

El Ple de la corporació ho aprova per un unanimitat dels membres assistents.

**2.- Aprovar, si s’escau el projecte de l’obra titulada “Condicionament del calvari, replà de les coves i camí del cementiri”.**

Atès la memòria redactada pel tècnic, Sr. Jordi Masip Oronich, i el seu Annex de modificacions, per a la realització de l’obra titulada “Condicionament del Calvari, Replà de les Coves i Camí del cementiri”,

El ple aprova per unanimitat:

Primer.- Aprovar el projecte redactat pel tècnic, Sr. Jordi Masip Oronich, i el seu Annex de modificacions, per a la realització de l’obra titulada “Condicionament del Calvari, Replà de les Coves i Camí del cementiri”, que ascendeix a la quantitat de 52.055,65 euros (IVA inclòs).

Segon.- Publicar l’aprovació d’aquest projecte al Butlletí Oficial de la Província de Lleida.

Tercer.- Comunicar el present acord al Departament de Governació i Relacions Institucionals de Lleida”.

**3.- Aprovar, si s’escau, les següents certificacions d’obra:**

- **Certificació núm. 2 de l’obra titulada “Arranjament del clavegueram municipal, ramals 9, 14 i 15”.**

Atès que l’empresa B. BIOSCA ha presentat en aquestes dependències municipals, en qualitat d’empresa adjudicatària de l’obra “Millora del clavegueram del municipi, ramals 9, 14 i 15“, la certificació d’obra número 2 per import de 14.399,23 euros,

El Ple de la corporació acorda,

Primer.- Aprovar la certificació d’obra núm. 2 presentada per l’empresa B.BIOSCA referent a l’obra titulada “Millora del clavegueram del municipi, ramals 9, 14 i 15“, i per import de 14.399,23 euros,

Segon.- Comunicar el present acord al Departament de Governació i Relacions Institucionals de Lleida”.

- **Certificació núm. 2 de l’obra titulada “Arranjament del clavegueram municipal, ramals 12, 13 i 16”.**

Atès que l’empresa B. BIOSCA ha presentat en aquestes dependències municipals, en qualitat d’empresa adjudicatària de l’obra “Arranjament dels ramals 12, 13 i 16 de la xarxa de clavegueram“, la certificació d’obra núm. 2 per import de 21.630,29 euros,

El Ple de la corporació acorda,

Primer.- Aprovar la certificació d’obra núm. 2 presentada per l’empresa B.BIOSCA referent a l’obra titulada “Arranjament dels ramals 12, 13 i 16 de la xarxa de clavegueram“, per import de 21.630,29 euros,

Segon.- Comunicar el present acord al Departament de Governació i Relacions Institucionals de Lleida”.

I sense que existeixi cap més assumpte a tractar, el Sr. Alcalde aixeca la sessió quan són les 20:45 hores.

L’Albagés, a 4 d’agost de 2011

Vist i plau En dono fe

L’Alcalde, La Secretària,

Albert Donés Antequera Alba Martí Vallès